b'\n_START_ARTICLE_\nSv\xc3\xb8mmerventil\n_START_PARAGRAPH_\nSv\xc3\xb8mmerventil er en ventil der lukker ved en bestemt vandstand. Sv\xc3\xb8mmerventiler benyttes ved till\xc3\xb8bet til toiletters cisterne, hvor ventilen s\xc3\xb8rger for at fylde cisterne indtil vandet n\xc3\xa5r en indstillet vandstand._NEWLINE_En sv\xc3\xb8mmerventil kan fungere ved at en flyder er forbundet via en v\xc3\xa6gtstang (flyderarm) til ventilen (indl\xc3\xb8bsventilen). N\xc3\xa5r vandet stiger presses flyderen opad og ventilens stempel presses ind mod indl\xc3\xb8bsventilens udl\xc3\xb8bshul og lukker for vandet. Ved andre sv\xc3\xb8mmerventiler er flyderen forbundet via v\xc3\xa6gtstangen til en pilotventil hvor mekanismen ogs\xc3\xa5 har en gummimembran._NEWLINE_Toiletters sv\xc3\xb8mmerventil har gerne en mulighed for at indstille den vandstand hvor ventilen skal lukke for vandtilf\xc3\xb8rslen._NEWLINE_"L\xc3\xb8ber" et toilet kan det v\xc3\xa6re fordi at sv\xc3\xb8mmerventilens ventil ikke slutter t\xc3\xa6t, f.eks. hvis kalk har sat sig p\xc3\xa5 ventilens stempel. Dette medf\xc3\xb8rer at ventilen forts\xc3\xa6tter med at v\xc3\xa6re \xc3\xa5bne selv om flyderen presser ventilen til at lykke. Cisternens vand forts\xc3\xa6tter med at stige indtil niveauet for cisternens overl\xc3\xb8bsr\xc3\xb8r n\xc3\xa5s. For sv\xc3\xb8mmerventiler med pilotventil kan gummib\xc3\xa6lgen g\xc3\xa5 i stykker._NEWLINE_Sv\xc3\xb8mmerventiler til toiletter fremstilles af blandt andet Geberit, OKA og Gustavsberg._NEWLINE_Som system er sv\xc3\xb8mmerventilen eksempel p\xc3\xa5 negativ tilbagekobling.'